Na temelju članka 98. Zakona o komunalnom gospodarstvu („Narodne novine“ br. 68/18, 110/18, 32/20, 145/24) i članka 27. Statuta Grada Zlatara („Službeni glasnik Krapinsko-Zagorske županije“ broj 36a/13; 9/18., 9/20 i 17A/21), Gradsko vijeće Grada Zlatara na \_\_\_\_\_\_\_ sjednici održanoj dana \_\_\_\_\_ 2025. godine donosi

O D L U K U

o vrijednosti boda komunalne naknade za područje Grada Zlatara

**Članak 1**.

 Ovom Odlukom o vrijednosti boda komunalne naknade (u daljnjem tekstu: Odluka) određuje se vrijednost boda komunalne naknade (B).

**Članak 2.**

 Vrijednost boda komunalne naknade (B) određuje se u eurima po četvornom metru (m²) korisne površine stambenog prostora u prvoj zoni Grada Zlatara.

 Vrijednost boda komunalne naknade određuje se u iznosu od 0,95 eura po četvornom metru (m²).

**Članak 3**.

Danom stupanja na snagu ove Odluke prestaje važiti Odluka o vrijednosti boda komunalne naknade za područje Grada Zlatara objavljena u Službenom glasniku Krapinsko-zagorske županije br. 52/18.

**Članak 4**.

 Ova Odluka stupa na snagu osmog dana od objave u “Službenom glasniku Krapinsko-zagorske županije”, a primjenjuje se od 01. siječnja 2026. godine.

GRADSKO VIJEĆE GRADA ZLATARA

KLASA:

URBROJ:

Zlatar, \_\_\_\_ 2025. godine

Predsjednica Gradskog vijeća:

Danijela Findak

# OBRAZLOŽENJE

uz Nacrt Odluke o vrijednosti boda komunalne naknade za područje Grada Zlatara

Odluka o vrijednosti boda komunalne naknade donesena je 2018. godine, temeljem tada važeće verzije Zakona o komunalnom gospodarstvu (NN 68/18). Budući da je Zakon u međuvremenu više puta mijenjan i dopunjavan (NN 68/18, 110/18, 32/20, 145/24), te s obzirom na uvođenje eura kao službene valute, postoji potreba za donošenjem nove Odluke.

|  |  |  |
| --- | --- | --- |
| **Element** | Odluka (2018.) | Nacrt nove Odluke (2025.) |
| **Pravni temelj** | Čl. 98. ZKG (NN 68/18) | Čl. 98. ZKG (NN 68/18, 110/18, 32/20, 145/24) |
| **Vrijednost boda (B)** | 3,60 kuna/m² korisne površine u I. zoni | 0,95 eura/m² korisne površine u I. zoni |
| **Valuta** | HRK | EUR |
| **Primjena**  | Od 1. siječnja 2019. | Od 1. siječnja 2026. |

Nova odluka donosi se zbog:

- usklađivanja s važećim Zakonom o komunalnom gospodarstvu (NN 68/18, 110/18, 32/20, 145/24),
- konverzije kune u euro,

- usklađivanja vrijednosti boda komunalne naknade sa sadašnjim stanjem komunalne infrastrukture na području Grada Zlatara

Grad Zlatar predlaže donošenje nove Odluke o vrijednosti boda komunalne naknade za područje Grada Zlatara te usklađivanje sa Zakonom o komunalnom gospodarstvu („Narodne novine“ br. 68/18, 110/18, 32/20, 145/24) kao i sadašnjim stanjem komunalne infrastrukture na području Grada Zlatara koja je od vremena donošenja prethodne Odluke o komunalnoj naknadi Grada Zlatara u boljem izgrađenom stanju. Od dana donošenja Odluke o vrijednosti boda za utvrđivanje iznosa komunalne naknade po m2 obračunske površine nekretnine na području Grada Zlatara (2018.) uložena su znatna sredstva u izgradnju objekata i uređaja komunalne infrastrukture te se pritom do danas jedinična cijena vrijednosti boda nije mijenjala. Sukladno tome Grad Zlatar predlaže donošenje nove Odluke o vrijednosti boda komunalne naknade.

Vrijednost boda izražena je u eurima te se od 1. siječnja 2026. primjenjuje nova visina boda. Time se stara odluka iz 2018. stavlja izvan snage.